CELEX: 32013D0346
Language: sk
Date: 2013-06-28 00:00:00
Title: 2013/346/EÚ: Vykonávacie rozhodnutie Komisie z  28. júna 2013 , ktorým sa schvaľuje plán schvaľovania zariadení na obchodovanie s hydinou a násadovými vajcami v rámci Únie podľa smernice Rady 2009/158/ES, ktorý predložilo Chorvátsko [oznámené pod číslom C(2013) 3988]  Text s významom pre EHP

2.7.2013   
            
            
               SK
            
            
               Úradný vestník Európskej únie
            
            
               L 183/12
            
         
      VYKONÁVACIE ROZHODNUTIE KOMISIE
   
   z 28. júna 2013,
   ktorým sa schvaľuje plán schvaľovania zariadení na obchodovanie s hydinou a násadovými vajcami v rámci Únie podľa smernice Rady 2009/158/ES, ktorý predložilo Chorvátsko
   [oznámené pod číslom C(2013) 3988]
   (Text s významom pre EHP)
   (2013/346/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2009/158/ES z 30. novembra 2009 o veterinárnych podmienkach, ktorými sa spravuje obchodovanie s hydinou a násadovými vajcami v rámci Spoločenstva a ich dovoz z tretích krajín (1), a najmä na jej článok 3 ods. 1 druhý pododsek,
   keďže:
   
               (1)
            
            
               V článku 3 ods. 1 smernice 2009/158/ES sa stanovuje, že členské štáty predložia Komisii plán vnútroštátnych opatrení, ktoré plánujú realizovať na zabezpečenie súladu s pravidlami stanovenými v prílohe II k uvedenej smernici, pokiaľ ide o schvaľovanie zariadení na obchodovanie s uvedenými komoditami v rámci Únie.
            
         
               (2)
            
            
               Vzhľadom na to, že Chorvátsko 1. júla 2013 pristúpi k Únii, v súlade s článkom 3 ods. 1 smernice 2009/158/ES predložilo Komisii svoj plán. Po zahrnutí zmien, ktoré počas skúmania navrhla Komisia, tento plán spĺňa kritériá stanovené v smernici 2009/158/ES a umožňuje, aby sa dosiahli ciele uvedenej smernice, a to za predpokladu, že Chorvátsko ho bude účinne vykonávať a pravidelne aktualizovať. Preto by sa mal schváliť.
            
         
               (3)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Plán, ktorý Chorvátsko predložilo Komisii 19. apríla 2013 a v ktorom sa opisujú vnútroštátne opatrenia na zabezpečenie súladu s pravidlami stanovenými v prílohe II k smernici 2009/158/ES, pokiaľ ide o schvaľovanie zariadení na obchodovanie s hydinou a násadovými vajcami v rámci Únie, ako sa stanovuje v článku 3 ods. 1 uvedenej smernice, sa schvaľuje.
   Článok 2
   Toto rozhodnutie je určené členským štátom.
   
      V Bruseli 28. júna 2013
      
         
            Za Komisiu
         
         Tonio BORG
         
         
            člen Komisie
         
      
   
   
      (1)  Ú. v. EÚ L 343, 22.12.2009, s. 74.